als_Latn dik_Latn sag_Latn
Angli / Premier Ligë
Watford – Everton
Dy klube në vështirësi, që e kanë humbur rrugën kohët e fundit, Watford e Everton përballen sot me shpresën e një fitoreje që do të nënkuptonte kthesën, në një sfidë ku të dyja palët kanë shumë mungesa. Watford ka ende disa lojtarë të dëmtuar dhe për sot duhet të bëjë edhe pa mesfushorin ofensiv Roberto Pereyra (12/2), i pezulluar, por të paktën kthehen nga pezullimi mbrojtësi Britos dhe mesfushori Behrami, ndërsa për miqtë është dëmtuar rëndë mesfushori i rëndësishëm Yannick Bolasie (13/1). Sezonin e shkuar dy përballjet direkte përfunduan barazim dhe nuk është çudi që kjo tendencë të vazhdojë.
Parashikimi:X
Arsenal – Stoke City
Arsenal-i ka shansin të kapë Chelsea-n në krye, të paktën për 24 orë, sepse sot pret Stoke City-n. Të dyja skuadra janë në formë shumë të mirë, me Arsenal-in që po shënon me lehtësi dhe Stoke që tashmë është i nënti, pas ecurisë së shkëlqyer në javët e fundit. Megjithatë, në 9 përballjet e fundit direkte në Londër Stoke nuk ka marrë asnjë pikë dhe Arsenal-i është sërish favorit i madh, aq sa mund të tentohet edhe shenja “1/1”, që ka dalë në dritë në 6 nga 8 përballjet e fundit në “Emirates”. Për sot Arsenal-i shpreson të rikuperojë mbrojtësin e djathtë Bellerin (11/0), si dhe kthehet nga pezullimi mesfushori Coquelin (11/0), ndërsa për miqtë mbeten të dëmtuar mbrojtësit Shawcross (12/0) e Cameron (7/0).
Parashikimi: 1
Burnley – Bournemouth
Bournemouth-i arriti një fitore të madhe javën e shkuar ndaj Liverpool-it, një nga ato ndeshje që hyjnë në histori, por tashmë duhet të gjejë përqendrimin e duhur përnjë ndeshje delikate në Burnley. Vendasit humbasin prej disa javësh, por në fushën e vet luajnë shumë mirë dhe kanë vënë në vështirësi çdo rival, edhe kur kanë humbur. Për ndeshjen e sotme Burnley-t i kthehet pas mungesës prej dy ndeshjesh për dëmtim portieri titullar Tom Heaton, por mbetet jashtë mesfushori Gudmundsson (13/1), ndërsa për miqtë do të mnungojnë mesfushorët e dëmtuar Stanislas (9/3) e Surman (9/0).
Parashikimi: FF1
Hull City – Crystal Palace
Hull City e Crystal Palace ndeshen sot në një sfidë mjaft delikate në garën për mbijetesë në Premier Ligë. Hull-i është në zonën e ftohtë dhe ka pak shanse për mbijetesë me skuadrën aktuale, ndërsa në ndeshjen e fundit ndaj Middlesbrough nuk bëri asgjë në sulm. E kundërta vlen për Palace, që javën e shkuar më në fund ndali krizën dhe gjeti 3 gola ndaj Southampton-it, ndaj një sulmues si Benteke mund të bëjë diferencën sot. Për sot Hull rikuperon pas dy muajsh mungesë mesfushorin Maloney (5/1), por mbeten të dëmtuar shumë lojtarë, ashtu si sulmuesi i pezulluar Mbokani, ndërsa për miqtë mungojnë sulmuesit e dëmtuar Wickham (8/2) e Remy, por kthehet nga pezullimi mesfushori Cabaye (11/1).
Parashikimi:FF2
Swansea – Sunderland
Swansea u shpartallua javën e shkuar nga Toittenham-i dhe ka zbritur në vendin e fundit në renditje, ndaj trajneri amerikan Bob Bradley është që tani në rrezik shkarkimi, edhe pse ka vetëm pak javë në drejtim. Sot Swansea luan një nga ato ndeshje që quhen finale, sepse pret Sunderland-in, që ka fituar 3 nga 4 ndeshjet e fundit dhe bujshëm ka braktisur fundin e tabelës, që dukej pronë e vet deri para pak javësh. Për sot Swansea është ende pa mesfushorin Ki Sung-yueng (11/0) dhe mbrojtësin Federico Fernandez (8/0), të dy të dëmtuar, ndërsa Sunderland-i ka humbur për dëmtim të rëndë mesfushorin Watmore (14/0).
Parashikimi: X
Leicester – Man City
Manchester City u mund nga Chelsea javën e shkuar dhe tashmë kërkon të reagojë para se të jetë vonë, sepse ka disa javë që është në rënie dhe jo vetëm që ka lëshuar kreun, por tashmë është kaluar nga disa skuadra rivale për titull. Sot skuadra e drejtuar nga Pep Guardiola viziton kampionët në fuqi, Leicester City-n, që nuk fiton prej 5 ndeshjesh në kampionat dhe në mesjavë u shpartallua nga Porto në Champions. Situata te “Dhelprat” është mjaft e tensionuar, sepse tashmë zona e ftohtë është shumë pranë, ndaj sot edhe një pikë nuk do të ishte keq. Këtë sezon Leicester ka humbur vetëm një herë në fushën e vet, ndërsa Siti nuk humbet prej 7 ndeshjesh në Leicester, ndaj kuotat me të drejtë flasin për miqtë, pavarësisht nga mungesat e rëndësishme. Për sot Leicester është ende pa portierin titullar Schmeichel, i dëmtuar, dhe pa mesfushorin Drinkëater (12/0), i pezulluar, ndërsa për miqtë janë të pezulluar qendërmbrojtësi Otamendi (11/0), mesfushori Fernandinho (7/0) dhe sulmuesi Aguero (12/10).
Parashikimi: 2
Itali / Seria A
Crotone – Pescara
Derbi i të mbyturve, kështu mund të cilësohet sfida mes Crotone-s e Pescara-s, dy skuadra debutuese që janë paraqitur shumë dobët deri tani dhe duket qartë që u mungon cilësia dh sidomos eksperienca. Ndonëse zona e mbijetesës ështe vetëm 4 pikë larg, këto dy skuadra po ecin me ritme tepër të ulta, ndaj sot barazimi është pa vlerë. Crotone për ndeshjen e sotme është pa mbrojtësin Rosi (11/1) dhe mesfushorin Crisetig (12/0), të dy të pezulluar, ndërsa për miqtë janë thuajse të gjithë të gatshëm, sepse kthehen edhe mbrojtësi Campagnaro (11/1) e mesfushori Pepe (8/0).
Parashikimi: Gol/gol
Sampdoria – Lazio
Sampdoria mposhti bindshëm Torino-n në ndeshjen e fundit të kampionatit dhe nuk humbet prej 5 ndeshjesh, duke lënë pas një moment krize dhe duke u ngjitur në pjesën e sipërme të tabelës. Sot Samp luan sërish në fushën e vet dhe shpreson të marrë 3 pikë të tjera, kur të presë Lazio-n, që vjen nga një humbje tronditëse në derbi, që e ka zbritur në vendin e pestë në renditje dhe mbi të gjitha mund t’ia ketë ulur ndjeshëm moralin, ndaj sot Samp mund të përfitojë. Për ndeshjen e sotme Samp nuk ka mungesa, ndërsa për Lazio-n kthehet sulmuesi i rëndësishëm Keita (13/4), por edhe qendërmbrojtësi De Vrij (8/1), por do të mungojë për pezullim mesfushori Cataldi (8/1).
Parashikimi: FF1
Spanjë / Primera
Osasuna – Barcelona
Barcelona ishte shumë pranë fitores ndaj Realit javën e shkuar, por pësoi gol në fundin e takimit dhe për pasojë u ndal te barazimi i tretë rresht në kampionat. Presioni është i madh, duke parë shkëputjen prej 6 pikësh të Realit kryesues, ndaj sot në Pamplona ndalohen gabimet, ndaj Osasuna-s modeste. Vendasit vijnë nga 4 humbje rresht dhe kanë humbur edhe ndaj rivalëve direkt për mbijetesë si Sporting Gijon e Granada, duke shënuar shumë pak, ndërkohë që në fushën e vet ende nuk kanë ndonjë fitore këtë sezon. Në 11 përballjet e fundit direkte Barcelona e ka mundur 9 herë Osasuna-n dhe thuajse gjithmonë ka dalë në dritë shenja “3+”, ndaj edhe sot basti logjik duket një fitore e pastër e katalanasve. Për ndeshjen e sotme Osasuna është e plotë, ndërsa për miqtë është dëmtuar sulmuesi Neymar (12/4).
Parashikimi: 2/3+
Sociedad – Valencia
Ecuria fantastike e Real Sociedad-it u ndal javën e shkuar, me një humbje befasuese 5-1 në Riazor kundër Deportivo-s. Sot Sociedad-i shpreson të bëjë kthesë, kur të presë Valencia-n, sepse nuk humbet prej 6 ndeshjesh në shtëpi dhe kundër rivalit të sotëm ka bilanc të shkëlqyer, me 8 fitore në 10 ndeshjet e fundit. Ndërkaq, Valencia ka humbur vetëm një nga 4 ndeshjet e fundit, por trajneri Cesare Prandelli nuk është i kënaqur dhe dje ka paralajmëruar lojtarët me përjashtim, në rast se nuk japin maksimumin. Për sot Sociedad shpreson të rikuperojë mesfushorin e rëndësishëm Zurutuza (13/3), i cili mungoi javën e shkuar, ndërsa për miqtë janë dëmtuar mbrojtësi Garay (8/1) dhe mesfushori Nani (11/2).
Parashikimi: FF1
Las Palmas – Leganés
Las Palmas ka humbur vetëm një nga 5 ndeshjet e fundit, por ndërkohë ka fituar vetëm 2 herë që prej fundit të shtatorit, duke pësuar rënie të theksuar, pas një fillimsezoni spektakolar. Sot Las Palmas shpreson të konfirmohet një skuadër e pathyeshme, sepse nuk humbet prej 11 ndeshjesh, ndërsa sot kërkon me ngulm 3 pikët ndaj Leganes-it, që vjen nga 3 humbje rresht jashtë fushe, në të cilat ka pësuar 10 gola e nuk ka shënuar asnjë. Për sot Las Palmas është pa mbrojtësin e dëmtuar Dani Castellano (12/0), por kthehet mesfushori Roque Mesa (13/0), ndërsa për miqtë mbeten 5 lojtarë të dëmtuar, por kthehet mesfushori Adrian Marin (5/0).
Parashikimi: 1
Real Madrid – La Coruña
Reali pret Deportivo-n dhe nuk duhet të ketë surpriza, me madrilenët që janë në formë të shkëlqyer dhe shpresojnë të ruajnë ose zgjerojnë distancën me ndjekësit. Pa humbje prej 26 ndeshjesh në kampionat, Reali ka fituar 9 përballjet e fundit direkte me Deportivo-n në Madrid dhe duke parë rendimentin shumë të ulët të miqve në transfertë, sot diskutimi kryesor është sasia e golave, me shenjën “4+” që duket lehtësisht e realizueshme. Për sot Reali është pa mesfushorin e dëmtuar prej javësh Gareth Bale, ndërsa për miqtë është i dëmtuar mesfushori Gama (11/0).
Parashikimi: 1/4+
ME SHUME PARASHIKIME I GJENI TE GAZETA “BASTI”
szl_Latn swh_Latn als_Latn deu_Latn swh_Latn als_Latn als_Latn swh_Latn als_Latn fao_Latn swh_Latn als_Latn fao_Latn eng_Latn als_Latn deu_Latn eng_Latn als_Latn als_Latn zsm_Latn srd_Latn als_Latn zsm_Latn lmo_Latn als_Latn fao_Latn cat_Latn hau_Latn als_Latn als_Latn glg_Latn als_Latn fao_Latn srd_Latn als_Latn als_Latn ast_Latn als_Latn als_Latn als_Latn